turjo4nis/wikipedia-bn-dump-20250701 huggingface dataset:
ফাতমা শাহিন

ফাতমা শাহিন (জন্ম: ২০ জুন ১৯৬৬) একজন তুর্কি রাসায়নিক প্রকৌশলী এবং রাজনীতিবিদ। ৬ জুলাই ২০১১ সালে তিনি এরদোয়ানের তৃতীয় মন্ত্রিসভায় পরিবার ও সামাজিক নীতিমালা মন্ত্রী পদে নিয়োগ পান এবং ২০১৩ সালের ২৫ ডিসেম্বর পর্যন্ত দায়িত্ব পালন করেন।

তিনি ১৯৬৬ সালে ২০ জুন গাজিয়ান্তেপে জন্মগ্রহণ করেন, তার পিতা মোস্তফা এবং মাতা পেরিহান। তিনি ইস্তাম্বুল প্রকৌশল বিশ্ববিদ্যালয়ে রাসায়নিক প্রকৌশল বিষয়ে পড়াশোনা করেছেন।  ফাতেমা শাহিন টেক্সটাইল শিল্পে ইঞ্জিনিয়ার এবং পরিচালক হিসাবে কাজ করেছেন।

শাহিন তাঁর স্বামীর সাথে একত্রে রাজনীতিতে যোগ দেন এবং তারা একে পার্টির সহযোগী প্রতিষ্ঠাতা ছিলেন। প্রাদেশিক সংস্থায় সক্রিয় অংশ গ্রহণ করেন, তিনি তার শহর থেকে তিনবার ডেপুটি নির্বাচিত হয়েছিলেন। তিনি গাজিয়ান্তেপ এবং দক্ষিণ-পূর্ব আনাতোলিয়া অঞ্চল থেকে নির্বাচিত তুর্কি সংসদের প্রথম মহিলা সদস্য। ফাতেমা শাহিন তার দলের মহিলা শাখার সভাপতির দায়িত্ব পালন করেছিলেন।

২০১১ সালের সাধারণ নির্বাচনের পরে তিনি প্রধানমন্ত্রী রেজেপ তাইয়িপ এরদোয়ানের তৃতীয় মন্ত্রিসভায় একমাত্র নারী মন্ত্রী হন। ২০১৩ সালের ২৫ ডিসেম্বর মন্ত্রিপরিষদ পরিবর্তিন করলে তার স্থানে আয়সেনুর ইসলামকে নিয়োগ করা হয়। ২০১৪ সালে তুরস্কের স্থানীয় নির্বাচনে শাহিন গাজিয়ানতেপ নগরীর নগরাধ্যক্ষ নির্বাচিত হন।

ফাতমা শাহিন ব্যক্তিগত জীবনে দুই সন্তানের জননী। একটি ছেলে ও একটি মেয়ে।

তথ্যসূত্র

বহিঃসংযোগ

১৯৬৬-এ জন্ম
জীবিত ব্যক্তি
গাজিয়ান্তেপের ব্যক্তি
ইস্তানবুল প্রকৌশল বিশ্ববিদ্যালয়ের প্রাক্তন শিক্ষার্থী
তুর্কি কেমিক্যাল ইঞ্জিনিয়ার
তুর্কি মহিলা রসায়নবিদ
জাস্টিস অ্যান্ড ডেভেলপমেন্ট পার্টির (তুরস্ক) রাজনীতিবিদ
তুরস্কের নারী মন্ত্রী
ইস্তাম্বুল কারিগরি বিশ্ববিদ্যালয়ের প্রাক্তন শিক্ষার্থী
ন্যায়বিচার ও উন্নয়ন দলের (তুরস্ক) রাজনীতিবিদ
তুরস্কের মন্ত্রী
তুরস্কের মেয়র
বড়ওয়ানি রাজ্য

বড়ওয়ানি রাজ্য  ভারতের একটি দেশীয় রাজ্য ছিল। যা ছিল বর্তমান বড়ওয়ানিতে ছিল।

ইতিহাস 
রাজ্যটি ১১ তম বা ১৪ তম শতাব্দীতে প্রতিষ্ঠিত হয়েছিল, এই সময়ে এটি আবাসগড় নামে পরিচিত ছিল। আবাসগড়ের রানার সিসোদিয়ার বাপ্পা রাওয়ালের বংশধর বলে দাবি করতো। রাজ্যের নথিগুলি দাবি করে যে আবাসগড়ের ৫১ টি রানার নাম রয়েছে তবে তাদের নাম বা তারা যে রাজ্যটিতে রাজত্ব করেছিলেন সে সম্পর্কে খুব কম তথ্য পাওয়া যায়। পারসান সিংহ, ৩৫ তম রানাকে দিল্লির সুলতান পরাজিত করেছিলেন এবং বন্দী হিসাবে গ্রহণ করা হয়েছিল, রানা তার পূর্বপুরুষদের জমি ফিরে পাওয়ার শর্তে ইসলাম গ্রহণ করতে রাজি হয়েছিল। পারসানের বংশধরদের মধ্যে তিনজন মুসলমান ছিলেন যদিও তারা তাদের হিন্দু রীতিনীতি অনুসরণ করতো, শেষ পর্যন্ত রানা হিন্দু ধর্মে গ্রহণ করে। ৪১ তম রানা চন্দ্র সিং তাঁর রাজধানী বড়ওয়ানিতে স্থাপ্ন করেন। ১৭ ম শতাব্দীতে মারাঠা আধিপত্যের সময় এই রাজ্যটি বেশিরভাগ অঞ্চল হারিয়েছিল, তবে এটি কোনও বড় শক্তির কাছে কখনও শাশ্বত হয়ে উঠেনি।

ব্রিটিশ রাজের অধীনে, বারোয়ানী ভোপাওয়ার এজেন্সি একটি রাজ্য ছিল, এটি কেন্দ্রীয় ভারত এজেন্সির একটি বিভাগ। রাজ্যটি নর্মদা নদীর দক্ষিণে সাতপুরা রেঞ্জে অবস্থিত। এর আয়তন ছিল ৩০৫১ কিমি২ (১,১৭৮ বর্গ মাইল) এবং জনসংখ্যা, ১৯০১ সালে ৭৬৬,১৬৬ জন। রাজ্যের গড় আয় ছিল ৪,০০,০০০ টাকা।

১৯৪৮ সালে ভারতের স্বাধীনতার পরে, বড়ওয়ানির রানা ভারতে প্রবেশ করেন এবং বড়ওয়ানি মধ্য ভারত রাজ্যের নিমার জেলার অন্তর্ভুক্ত হন। ১৯৫৬ সালের ১ নভেম্বর মধ্য ভারতকে মধ্য প্রদেশে একীভূত করা হয়েছিল।

শাসকগণ 
বড়ওয়ানি রাজ্যটি ছিল একটি ৯ তোপ সেলামী রাজ্য। রাজ্যের শাসকদের উপাধি ছিল রানা, তিনি ছিলেন সিডোদিয়া বংশের রাজপুত, উদয়পুরের শাসক রাজবংশ থেকে আগত।

রানা 

 ১৬৭৫- ১৭০০ যোধ সিং (মৃত্যু ১৭০০) 
 ১৭০০- ১৭০৮ পার্বত সিং (মৃত্যু ১৭০৮) 
 ১৭০৮- ১৭৩০ মোহন সিংহ প্রথম (মৃত্যু ১৭৩১) 
 ১৭৩০ - ১৭৬০ অনুপ সিং (মৃত্যু ১৭৬০) 
 ১৭৬০- ১৭৯৪ উমেদ সিং (মৃত্যু ১৭৯৪) 
 ১৭৯৪ - ১৮৩৯মোহন সিংহ দ্বিতীয় (মৃত্যু ১৮৩৯) 
 ১৮৩৯ - ১৮৬১ যশবন্ত সিং (প্রথমবার) (মৃত্যু ১৮৮০) 
 ১৮৬১- ১৮৭৩ খালি 
 ১৮৭৩- ১৮৮০ যশবন্ত সিং (দ্বিতীয়বার) 
 ১৫ আগস্ট ১৮৮০- ১৮৯৪ ইন্দ্রজিৎ সিং (মৃত্যু ১৮৯৪) 
 ১৪ ডিসেম্বর ১৮৯৪- ২১ এপ্রিল ১৯৩০ রঞ্জিত সিং  
 ২১ এপ্রিল ১৯৩০- ১৫ আগস্ট ১৯৪৭ দেবী সাহেব সিংজি

আরও দেখুন 

 ভারতের রাজনৈতিক সংহতকরণ

তথ্যসূত্র

বহিঃসংযোগ 

 

৮৩৬-এ প্রতিষ্ঠিত
রাজপুত
মধ্যপ্রদেশের দেশীয় রাজ্য
৯ম শতাব্দীতে ভারতে প্রতিষ্ঠিত
ভারতের দেশীয় রাজ্য
বড়ওয়ানি জেলা
১৯৪৮-এ ভারতে বিলুপ্ত
রসময় মিত্র

রসময় মিত্র (১৮৫৯ — ১০ এপ্রিল, ১৯৩১) একজন বাঙালি শিক্ষাবিদ ও লেখক।

অবদান
গুসকরার সন্নিকট চানক গ্রামে জন্মগ্রহণ করেন রসময় মিত্র। তার পিতার নাম নবদ্বীপচন্দ্র। অত্যন্ত দরিদ্র পরিবারে তার জন্ম হয়। সিউড়ি সরকারী বিদ্যালয় থেকে এন্ট্রান্স পরীক্ষায় প্রথম বিভাগে প্রথম হয়ে ১৫ টাকা বৃত্তি পান। হুগলী মহসিন কলেজে ২০ টাকা বৃত্তি নিয়ে এফ.এ. পাশ করেন তিনি। ইংরেজিতে এম.এ. পরীক্ষায় উত্তীর্ণ হয়ে মেদিনীপুরের এক স্কুলের প্রধান শিক্ষক পদে নিযুক্ত হন। পরে হেয়ার স্কুলের প্রধান শিক্ষক হন ও ৫ বছরে সে বিদ্যালয়ের প্রভূত উন্নতি করেন। এরপর সরকার তাকে হিন্দু স্কুলের দায়িত্ব দিলে তাঁর নিঃস্বার্থ কর্মনিষ্ঠা ও নিপুণ পরিচালনায় হিন্দু স্কুলের উন্নতি ঘটে। তিনি খারাপ অবস্থা থেকে বিশ শতকের প্রথম দশকে স্কুলকে তুলে আনেন খ্যাতির শীর্ষে। শিক্ষাজগতে এই কৃতিত্বের স্বীকৃতি স্বরূপ সরকার তাকে রায়বাহাদুর উপাধি দিয়ে সম্মানিত করেন। ১৯১৬ খ্রী. তিনি সরকারী শিক্ষা-বিভাগ থেকে অবসর-গ্ৰহণ করেন। তাঁর বিদায়-সংবর্ধনা-সভায় কলিকাতার বিশিষ্ট ব্যক্তিরা উপস্থিত ছিলেন এবং সভাশেষে ঘোড়ার বদলে তাঁর ছাত্ররা জুড়িগাড়ি টেনে তাঁকে তাঁর বাড়িতে পৌঁছে দেয়। রসময় মিত্র সুমধুর কণ্ঠের অধিকারী ছিলেন। তার কীর্তন গানে লোকে মুগ্ধ হত। তার রচিত গ্রন্থ হল কৃপাদৃষ্টি এবং রাস-রসকণিকা।

তথ্যসূত্র

বাঙালি শিক্ষাবিদ
১৮৫৯-এ জন্ম
১৯৩১-এ মৃত্যু
বাঙালি লেখক
পূর্ব বর্ধমান জেলার ব্যক্তি
জঁ-পিয়ের পাপাঁ

জঁ-পিয়ের রোজে গিইয়োম পাপাঁ (; আ-ধ্ব-ব: [ʒɑ̃ pjɛʁ papɛ̃]; জন্ম ৫ই নভেম্বর, ১৯৬৩) একজন প্রাক্তন ফরাসি পেশাদার ফুটবল খেলোয়াড়। তিনি আক্রমণভাগের খেলোয়াড় হিসেবে খেলতেন। তিনি ১৯৯১ সালে বিশ্বের সর্বোচ্চ গোলদাতা ছিলেন এবং সেবছর বালোঁ দর শিরোপাটি অর্জন করেন। বর্তমানে তিনি ফরাসি শঁপিওনা নাসিওনাল দো লিগের সেশার্ত্র ফুটবল ক্লাবের ব্যবস্থাপক।

পাপাঁ ১৯৮৬ থেকে ১৯৯২ সালের মধ্যবর্তী সময়ে ওলাঁপিক দ্য মার্সেই ফুটবল ক্লাবে খেলতে তাঁর জীবনের সবচেয়ে বড় সাফল্যগুলি অর্জন করেন। এরপর তিনি এসি মিলান, বায়ার্ন মিউনিখ, বর্দো, গাঁগঁ, সাঁ-পেরোয়াজ এবং মার্কিন কাপ-ফেরেট ক্লাবগুলির হয়ে খেলেন। তিনি ফ্রান্সের জাতীয় ফুটবল দলের হয়ে ৫৪টি খেলায় অংশ নেন। সমগ্র খেলোয়াড়ী জীবনে ১৭ বছরেরও বেশি সময় ধরে ইউরোপের বৃহত্তম সমস্ত ক্লাব প্রতিযোগিতায় মোট ৬২০ টিরও বেশি ম্যাচ খেলে তিনি ৩৫০টিরও বেশি গোল করেছেন।

তথ্যসূত্র

১৯৬৩-এ জন্ম
জীবিত ব্যক্তি
ফরাসি ফুটবলার
এসি মিলানের খেলোয়াড়
সেরিয়ে আ-এর খেলোয়াড়
বুন্দেসলিগার খেলোয়াড়
ফুটবল ক্লাব বায়ার্ন মিউনিখের খেলোয়াড়
লিগ ১-এর ম্যানেজার
লিগ ১-এর খেলোয়াড়
ফুটবল ক্লাব জিরোঁদেঁ দে বর্দোর খেলোয়াড়
অঁ আভঁ গেঁগেঁর খেলোয়াড়
ওলাঁপিক দ্য মার্সেইয়ের খেলোয়াড়
ভালঁসিয়েন ফুটবল ক্লাবের খেলোয়াড়
বালোঁ দর বিজয়ী
বেলজীয় প্রো লিগের খেলোয়াড়
ক্লাব ব্রুজের খেলোয়াড়
লিগ ২-এর খেলোয়াড়
উয়েফা চ্যাম্পিয়নস লিগ বিজয়ী খেলোয়াড়
ফ্রান্সের আন্তর্জাতিক ফুটবলার
১৯৮৬ ফিফা বিশ্বকাপের খেলোয়াড়
ফিফা ১০০
ইতালিতে ফরাসি প্রবাসী ক্রীড়াবিদ
ফরাসি ফুটবল ম্যানেজার
উয়েফা ইউরোপা লিগ বিজয়ী খেলোয়াড়
পুরুষ ফুটবল ফরোয়ার্ড
লেজিওঁ দনরের নাইট
২০শ শতাব্দীর ফরাসি পুরুষ ক্রীড়াবিদ
ইতালিতে প্রবাসী ফুটবলার
সেলিম জাফর

সেলিম জাফর (; জন্ম: ১৯ নভেম্বর, ১৯৬২) সিন্ধু প্রদেশের করাচি এলাকায় জন্মগ্রহণকারী ক্রিকেট প্রশাসক ও সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৮০-এর দশকের মাঝামাঝি সময় থেকে ১৯৯০-এর দশকের শুরুরদিক পর্যন্ত পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর পাকিস্তানি ক্রিকেটে করাচি ও ইউনাইটেড ব্যাংক লিমিটেড দলের প্রতিনিধিত্ব করেন। দলে তিনি মূলতঃ বামহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন তিনি।

প্রথম-শ্রেণীর ক্রিকেট 
১৯৮৩-৮৪ মৌসুম থেকে ১৯৯৫-৯৬ মৌসুম পর্যন্ত সেলিম জাফরের প্রথম-শ্রেণীর খেলোয়াড়ী জীবন চলমান ছিল। দীর্ঘদেহী ফাস্ট বোলার সেলিম জাফর অফের দিক থেকে সবিশেষ দক্ষতা প্রদর্শনে সক্ষম ছিলেন।

১৯৮৩-৮৪ মৌসুমে প্রথমবারের মতো প্রথম-শ্রেণীর ক্রিকেটে অংশ নেন। অভিষেক খেলাতেই ৫/১১ বোলিং পরিসংখ্যান দাঁড় করান তিনি। ১৯৮৫-৮৬ মৌসুম শেষে ১৯ গড়ে ৮০ উইকেট দখল করেছিলেন। আন্তর্জাতিক ক্রিকেট অঙ্গনে আমন্ত্রণের বিষয়টি কোন বিস্ময়ের কারণ ছিল না।

আন্তর্জাতিক ক্রিকেট 
সমগ্র খেলোয়াড়ী জীবনে চৌদ্দটি টেস্ট ও ঊনচল্লিশটি একদিনের আন্তর্জাতিকে (ওডিআই) অংশগ্রহণ করেছেন সেলিম জাফর। আন্তর্জাতিক অঙ্গনে ক্রিকেট খেলায় অংশগ্রহণের সুযোগ লাভের পর ওয়েস্ট ইন্ডিজের বিপক্ষে টেস্ট ও ওডিআইয়ে অভিষেক ঘটে তার। ২০ নভেম্বর, ১৯৮৬ তারিখে করাচিতে সফরকারী ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। ২ জানুয়ারি, ১৯৯২ তারিখে ফয়সলাবাদে সফরকারী শ্রীলঙ্কা দলের বিপক্ষে সর্বশেষ টেস্টে অংশ নেন তিনি।

১৯৮৫-৮৬ মৌসুমে ওয়েস্ট ইন্ডিজের বিপক্ষে টেস্ট ও ওডিআইয়ে অভিষেক পর্ব সম্পন্ন হয়। ১৯৮৭ সালে পাকিস্তান দলের সদস্যরূপে ইংল্যান্ড গমন করেন। তবে, আঘাতের কারণে স্বাভাবিক খেলা উপহার দিতে পারেননি। ঐ সালের শেষদিকে বিশ্বকাপের মাধ্যমে প্রত্যাবর্তন করেন। তবে, অস্ট্রেলীয়দের কাছে বেশ নাকানি-চুবানির শিকার হতে হয় তাকে।

১৯৮৭-৮৮ মৌসুমে ইংল্যান্ড দল পাকিস্তান সফরে আসে। সফররত ইংরেজ দলের বিপক্ষে করাচিতে পাঁচ-উইকেট পান। এরফলে, একই মৌসুমে ক্যারিবীয় দ্বীপপুঞ্জ গমনের জন্যে তাকে মনোনীত করা হয়। এর পরপরই নিজস্ব সেরা ক্রীড়াশৈলী প্রদর্শন করেন। ১৯৮৮-৮৯ মৌসুমের ওয়েলিংটনের ব্যাসিন রিজার্ভে অনুষ্ঠিত টেস্টে স্বাগতিক নিউজিল্যান্ডের বিপক্ষে সুন্দর খেলেন। খেলায় ১৩৪ রান খরচায় আট উইকেট লাভ করেন। তন্মধ্যে, নিজস্ব একমাত্র পাঁচ-উইকেট লাভ করা ছিল।

অবসর 
আন্তর্জাতিক ক্রিকেট থেকে প্রত্যাখ্যাত হবার পর কানাডার ভ্যাঙ্কুবারের ব্রিটিশ কলম্বিয়া মেইনল্যান্ড ক্রিকেট লীগে খেলেন। ক্রিকেট খেলা থেকে অবসর গ্রহণের পর ক্রিকেট প্রশাসনের দিকে ঝুঁকে পড়েন। ২০০৭ সালে পাকিস্তান জাতীয় ক্রিকেট দলের নির্বাচক হিসেবে মনোনীত হন।

পরিসংখ্যান 
টেস্টে ৫-উইকেট

ওডিআইয়ে ম্যান অব দ্য ম্যাচ

তথ্যসূত্র

আরও দেখুন 
 সেলিম এলাহী
 ইকবাল কাশিম
 পাকিস্তানি টেস্ট ক্রিকেটারদের তালিকা
 ক্রিকেট বিশ্বকাপের পাঁচ-উইকেট প্রাপ্তির তালিকা
 প্রথম-শ্রেণীর ক্রিকেট দলসমূহের বর্তমান তালিকা
 পাকিস্তানি একদিনের আন্তর্জাতিক ক্রিকেটারদের তালিকা

বহিঃসংযোগ 
 
 

১৯৬২-এ জন্ম
জীবিত ব্যক্তি
১৯৮৭ ক্রিকেট বিশ্বকাপের ক্রিকেটার
ইউনাইটেড ব্যাংক লিমিটেডের ক্রিকেটার
করাচির ক্রিকেটার
করাচি থেকে আগত ক্রিকেটার
করাচি গ্রীনসের ক্রিকেটার
করাচি হোয়াইটসের ক্রিকেটার
পাকিস্তানি ক্রিকেটার
পাকিস্তানের টেস্ট ক্রিকেটার
পাকিস্তানের একদিনের আন্তর্জাতিক ক্রিকেটার
করাচি ব্লুজের ক্রিকেটার
পাকিস্তানি ক্রিকেট কোচ
২০শ শতাব্দীর পাকিস্তানি পুরুষ ক্রীড়াবিদ
মানসিক অসুস্থতা সচেতনতা সপ্তাহ

মানসিক অসুস্থতা সচেতনতা সপ্তাহ (, সংক্ষেপে MIAW) মানসিক অসুস্থতা সম্পর্কে শিক্ষিত করে তোলা এবং সচেতনতা বৃদ্ধির লক্ষ্যে গৃহীত উদ্যোগ। ১৯৯০ সালে জাতীয় মানসিক স্বাস্থ্য জোটের (এনএএমআই) উদ্যোগে মার্কিন যুক্তরাষ্ট্র কংগ্রেস এটি প্রতিষ্ঠা করে। প্রতিবছর অক্টোবরের প্রথম সপ্তাহে এটি পালিত হয়। এই সপ্তাহের মধ্যে, মার্কিন যুক্তরাষ্ট্রে মানসিক স্বাস্থ্য পরামর্শদাতারা এবং সংগঠনগুলি গুরুতর অবসাদজনিত ব্যাধি, বাইপোলার ব্যাধি এবং সিজোফ্রিনিয়ার মতো মানসিক অসুস্থতা সম্পর্কে সম্প্রদায়ের প্রচার এবং গণশিক্ষার প্রচার করার জন্য বিভিন্ন আয়োজন পৃষ্ঠপোষকতা করে। সপ্তাহের মধ্যে অনুষ্ঠিত ক্রিয়াকলাপগুলির মধ্যে রয়েছে শিল্প/সঙ্গীত অনুষ্ঠান, স্বাস্থ্যসেবা পেশাদারদের দ্বারা প্রদত্ত শিক্ষাগত অধিবেশন এবং পরিবার সংক্রান্ত জীবন অভিজ্ঞতা, বিজ্ঞাপন প্রচার, স্বাস্থ্য মেলা, প্রার্থনা পরিষেবা, চলচ্চিত্র প্রদর্শনী, মোমবাতি প্রজ্বলন প্রভৃতি।

১৮ বছর বা তার বেশি বয়সের মার্কিনদের মধ্যে প্রায় ২৬.২ শতাংশ অর্থাৎ চার জন প্রাপ্তবয়স্কদের মধ্যে একজনের মানসিক অসুস্থতা ধরা পড়ে। সকল প্রতিবেদন প্রাপ্তিসাধ্য নয় বলে, এই সংখ্যা আরও অধিক হতে পারে।*  এই প্রাপ্তবয়স্করা কেবল মানসিক অসুস্থতায় আক্রান্ত হয় না; এই প্রাপ্তবয়স্কদের ৪৫ শতাংশ দুই বা ততোধিক অসুস্থতার মানদণ্ড পূরণ করে। সাধারণ মেজাজের ব্যাধি থেকে শুরু করে গুরুতর উদ্বেগ এবং সিজোফ্রেনিয়া ব্যাধি পর্যন্ত এগুলির পরিসর বিস্তৃত। এর মধ্যে উদ্বেগজনিত ব্যাধি সর্বাধিক প্রচলিত ছিল, যেহেতু প্রায় ১৮ এবং তার চেয়ে বেশি বয়স্ক ৪০ মিলিয়ন মার্কিন প্রাপ্তবয়স্কদের কিছুটা উদ্বেগজনিত ব্যাধি দেখা দেয়। এই জাতীয় ব্যাধি দ্বারা প্রচুর মার্কিন আক্রান্ত হওয়ার পরেও মানসিক অসুস্থতা ঘিরে কলঙ্ক হল একটি বড় বাধা যা লোকেরা তাদের প্রয়োজনীয় মানসিক স্বাস্থ্য চিকিৎসা চাইতে বাধা দেয়। মানসিক অসুস্থতা সচেতনতা সপ্তাহের সময়ে কলঙ্কের অবসান ঘটাতে এবং চিকিৎসা ও পুনরুদ্ধারের পক্ষে আইনজীবী সম্প্রদায়ের সচেতনতা এবং আলোচনা তৈরির জন্য পরিকল্পনা করা হয়।

মানসিক অসুস্থতা সচেতনতা সপ্তাহ, বিশ্ব মানসিক স্বাস্থ্য দিবস (ওয়ার্ল্ড ফেডারেশন ফর মেন্টাল হেলথ), জাতীয় বিষণ্ণতা প্রদর্শনী দিবস (মানসিক স্বাস্থ্যের জন্য স্ক্রিনিং),  এবং কলঙ্কবিহীন জাতীয় দিবসের মতো (অ্যাক্টিভ মাইন্ডস), প্রতিবছর অক্টোবরের শুরুতে পালিত একই ধরনের সংগঠনের প্রচারণার সাথে মিলে যায়।

তথ্যসূত্র

বহিঃসংযোগ

 জাতীয় মানসিক স্বাস্থ্য জোট (এনএএমআই) ওয়েবসাইট
 জাতীয় মানসিক স্বাস্থ্য ইনস্টিটিউট (এনএমএইচ) ওয়েবসাইট
 কানাডায় মানসিক অসুস্থতা সচেতনতা সপ্তাহ ওয়েবসাইট
 1 in 4 U.S. adults suffer diagnosable mental health disorder in a given year, www.techtimes.com

মার্কিন যুক্তরাষ্ট্রে মানসিক স্বাস্থ্য
অক্টোবর উদ্‌যাপন
স্বাস্থ্য উদ্‌যাপন
পঙ্গুত্ব উদ্‌যাপন
মার্কিন যুক্তরাষ্ট্রের সচেতনতা সপ্তাহ
সালাহউদ্দীন (ক্রিকেটার)

সালাহউদ্দীন মোল্লা (জন্ম: ১৪ ফেব্রুয়ারি, ১৯৪৭) তৎকালীন ব্রিটিশ ভারতের উত্তরপ্রদেশের আলীগড় এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৬০-এর দশকের মাঝামাঝি সময়কালে সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর পাকিস্তানি ক্রিকেটে করাচি ও পাকিস্তান ইন্টারন্যাশনাল এয়ারলাইন্স দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে অফ ব্রেক বোলিংয়ে পারদর্শী ছিলেন ‘সাল্লু’ ডাকনামে পরিচিত সালাহউদ্দীন।

প্রথম-শ্রেণীর ক্রিকেট 
১৯৬৪-৬৫ মৌসুম থেকে ১৯৭৯-৮০ মৌসুম পর্যন্ত সালাহউদ্দীনের প্রথম-শ্রেণীর খেলোয়াড়ী জীবন চলমান ছিল। বন্দর নগরী করাচিতে সালাহউদ্দীনের জন্ম। মাত্র ছয়টি প্রথম-শ্রেণীর ক্রিকেট খেলায় অংশগ্রহণের পরপরই ১৮ বছর বয়সে টেস্ট ক্রিকেট খেলার জন্যে আমন্ত্রণ বার্তা লাভ করেন।

ধ্রুপদী ঢংয়ে ডানহাতে অপূর্ব ড্রাইভে খেলায় অংশ নিতেন। এছাড়াও, ধীরলয়ের অফ ব্রেক বোলিংয়ের মাধ্যমে বোলিং আক্রমণ পরিচালনা করতেন তিনি। সংক্ষিপ্ত খেলোয়াড়ী জীবনে আন্তর্জাতিক অঙ্গনে তেমন সাড়া জাগাতে পারেননি। কিন্তু, ঘরোয়া ক্রিকেটে দূর্দান্ত ক্রীড়ানৈপুণ্যের স্বাক্ষর রেখেছেন। স্কটল্যান্ডের ক্লাব ক্রিকেটেও সফলতার সাথে খেলেছেন। এক পর্যায়ে তিনি দেশান্তরী হন ও স্কটল্যান্ডে নিবাস গড়েন।

আন্তর্জাতিক ক্রিকেট 
সমগ্র খেলোয়াড়ী জীবনে পাঁচটিমাত্র টেস্টে অংশগ্রহণ করেছেন সালাহউদ্দীন। ২৭ মার্চ, ১৯৬৫ তারিখে রাওয়ালপিন্ডিতে সফরকারী নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। ৩০ অক্টোবর, ১৯৬৯ তারিখে লাহোরে একই দলের বিপক্ষে সর্বশেষ টেস্টে অংশ নেন তিনি।

১৯৬৭ সালে একবার ইংল্যান্ড গমন করেন। তবে ঐ সফরে তাকে কোন টেস্ট খেলায় রাখা হয়নি।

প্রশাসনে অংশগ্রহণ 
ক্রিকেট খেলোয়াড়ী জীবন থেকে অবসর গ্রহণের পর দল নির্বাচকের ভূমিকায় অবতীর্ণ হয়ে খ্যাতি কুড়ান। ১৯৮০ সালের পর থেকে নয়বার ভিন্ন ভিন্ন দল নির্বাচক কমিটির সদস্য ছিলেন। পাশাপাশি, দুইবার প্রধান দল নির্বাচক হন।

২০০৭ সালের ক্রিকেট বিশ্বকাপের পর ওয়াসিম বারি’র পরিবর্তে তাকে এ দায়িত্ব দেয়া হয়। এরপর অবশ্য আবারও প্রশাসনিক পরিবর্তন আসে। এছাড়াও, ১৯৮০-এর দশকের মাঝামাঝি সময় সফলতার সাথে খেলোয়াড়ী জীবন অতিক্রম করা করাচি দলের নির্বাচক হিসেবে তিনি দায়িত্বে ছিলেন।

তথ্যসূত্র

আরও দেখুন 
 নওশাদ আলী
 জুলফিকার আহমেদ
 পাকিস্তানি টেস্ট ক্রিকেটারদের তালিকা
 প্রথম-শ্রেণীর ক্রিকেট দলসমূহের বর্তমান তালিকা
 আন্তর্জাতিক ক্রিকেটে অংশগ্রহণকারী পরিবারের তালিকা

বহিঃসংযোগ 
 
 

১৯৪৭-এ জন্ম
জীবিত ব্যক্তি
ইন্টারন্যাশনাল ক্যাভেলিয়ার্সের ক্রিকেটার
করাচির ক্রিকেটার
করাচি ব্লুজের ক্রিকেটার
করাচি হোয়াইটসের ক্রিকেটার
করাচি থেকে আগত ক্রিকেটার
দক্ষিণ অঞ্চলের (পাকিস্তান) ক্রিকেটার
পাকিস্তানি ক্রিকেটার
পাকিস্তানের টেস্ট ক্রিকেটার
পাকিস্তান ইউনিভার্সিটিজের ক্রিকেটার
পাকিস্তান ইন্টারন্যাশনাল এয়ারলাইন্সের ক্রিকেটার
পাকিস্তান ইন্টারন্যাশনাল এয়ারলাইন্স এ-এর ক্রিকেটার
মুহাজির ব্যক্তি
আলিগড়ের ব্যক্তি
পাকিস্তানি ক্রিকেট প্রশাসক
মুদ্রণের ইতিহাস

মুদ্রণের ইতিহাস ৩৫০০ খ্রিস্টপূর্বাব্দের প্রথম দিকে শুরু হয়েছিল, যখন পারসিক এবং মেসোপটেমিয় সভ্যতাগুলি মাটির লিখিত নথির সত্যতা প্রমাণের জন্য সিলিন্ডার সীল ব্যবহার করেছিল।এর আদি নিদর্শন এর মধ্যে রয়েছে ব্লক সিল,হাতুড়ি দ্বারা আঘাতকৃত মুদ্রা, মৃৎশিল্পের ছাপ এবং কাপড়ের মুদ্রণ। কাগজের উপর উডব্লক প্রিন্টিংয়ের সূত্রপাত 200 খ্রিস্টাব্দের দিকে হয় চীনে। এটি একাদশ শতাব্দীতে চলমান বিকাশ লাভ করে এবং পূর্ব এশিয়ায় বইয়ের উৎপাদন ছড়িয়ে দেয়। উডব্লক প্রিন্টিংও ইউরোপে ব্যবহৃত হত, তবে পঞ্চদশ শতাব্দীতে ইউরোপীয় মুদ্রকগুলি একটি অর্থনৈতিক বইয়ের প্রকাশনা শিল্পের সুবিধার জন্য ভর-উৎপাদন ধাতু উন্নত করার একটি প্রক্রিয়া তৈরি করেছিল। এই শিল্পটি অভূতপূর্ব মাত্রায় ধারণাগুলি এবং জ্ঞান ভাগ করে নেওয়া ও  যোগাযোগকে আরো সহজ করেছে। পাঠ্য মুদ্রণের বিকাশের পাশাপাশি লিথোগ্রাফি, স্ক্রিন প্রিন্টিং এবং ফটোকপিসহ নতুন এবং কম খরচের পদ্ধতিগুলি বিকশিত হয়েছিল।

ইসলামী বিশ্বে
ইসলামি স্বর্ণযুগে কুরআন ও হাদিসের অনুচ্ছেদ সহ অনেক ইসলাম পাঠ্য মুদ্রণ হয়েছিল। তারা এসময় চীনা কাগজ তৈরির কলাকৌশল আয়ত্ত করে এবং এটিকে বিকশিত করে। মুসলিম বিশ্বে এটি ব্যাপকভাবে গৃহীত হয়, যার ফলে পাণ্ডুলিপি গ্রন্থের উৎপাদন বড় বৃদ্ধি পায়।

রঙিন মুদ্রণ
মাইকেল সুলিভানের মতে, রঙিন মুদ্রণের প্রথম দিকের উদাহরণ হচ্ছে "১৩৪৬ সালের বৌদ্ধসূত্রা স্ক্রোলের একটি দ্বি-বর্ণের প্রচ্ছদপট"। মিং এবং চিং রাজবংশ জুড়ে রঙিন মুদ্রণ ব্যবহার করা অব্যাহত ছিল।

ডট ম্যাট্রিক্স প্রিন্টার (১৯৬৮)
প্রথম ডট-ম্যাট্রিক্স প্রিন্টার আবিষ্কার হয়েছিল জাপানে। জাপানি নির্মাতা অ্যাপসন ১৯৬৮ সালে ইপি -১১১ প্রকাশ করেছিল, যা ছিল বিশ্বের প্রথম ডট-ম্যাট্রিক্স প্রিন্টার। 
একই বছর, জাপানি নির্মাতা ওকিআই প্রথম সিরিয়াল ইফেক্ট ডট ম্যাট্রিক্স প্রিন্টার (এসআইডিএম), ওকিআই ওয়্যারডোট প্রকাশ করেছিল।

আরও দেখুন
লেখার ইতিহাস
প্রকাশনা
 বইয়ের ইতিহাস

তথ্যসূত্র 

মুদ্রণের ইতিহাস
শাখা অনুযায়ী বিজ্ঞানের ইতিহাস
লেখার ইতিহাস
জেনিফার টিলি

জেনিফার টিলি (জন্মঃ ১৯৫৮) হচ্ছেন একজন মার্কিন চলচ্চিত্র অভিনেত্রী। চলচ্চিত্র ছাড়াও জেনিফার মার্কিন টেলিভিশন নাটকেও অভিনয় করেছেন। ১৯৯০-এর দশকে তিনি জনপ্রিয় ছিলেন অনেক, তিনি অনেক ভীতিপ্রদ নাটকেও অভিনয় করেছিলেন যা দর্শকদের হৃদয় ছুঁয়ে গিয়েছিলো। চলচ্চিত্র বা নাটক দুটোতেই তিনি পেশাদারিত্বের চূড়া স্পর্শ করতেন এবং কাহিনীর প্রয়োজনে নগ্ন হতেও দ্বিধা করেননি কখনো। ১৯৯৪ সালের চলচ্চিত্র বুলেটস অ্যান্ড ব্রডওয়ে'তে অভিনয়ের জন্য জেনিফার একাডেমি পুরস্কার পেয়েছিলেন। ব্যক্তিগত জীবনে তিনি অনেক পুরুষের সঙ্গে প্রেমের সম্পর্কে জড়িয়েছেন এবং নারীদের সঙ্গেও তার যৌন সম্পর্ক ছিলো, নব্বইয়ের দশকের চলচ্চিত্র বাউন্ড (১৯৯৬) তে জেনিফার একজন সমকামী মহিলার চরিত্রে অভিনয় করেছিলেন।

তথ্যসূত্র

বহিঃসংযোগ

 
 
 
 
 Jennifer Tilly Bio at Tribute.ca

জীবিত ব্যক্তি
১৯৫৮-এ জন্ম
মার্কিন চলচ্চিত্র অভিনেত্রী
মার্কিন টেলিভিশন অভিনেত্রী
লস অ্যাঞ্জেলেসের অভিনেত্রী
২০শ শতাব্দীর মার্কিন অভিনেত্রী
২১শ শতাব্দীর মার্কিন অভিনেত্রী
কানাডীয় বংশোদ্ভূত মার্কিন ব্যক্তি
আইরিশ বংশোদ্ভূত মার্কিন ব্যক্তি
মার্কিন কণ্ঠাভিনেত্রী
আইরিশ বংশোদ্ভূত অভিনেত্রী
কানাডীয় চলচ্চিত্র অভিনেত্রী
২১শ শতাব্দীর কানাডীয় অভিনেত্রী
২০শ শতাব্দীর কানাডীয় অভিনেত্রী
কানাডীয় টেলিভিশন অভিনেত্রী
ফিনীয় বংশোদ্ভূত মার্কিন ব্যক্তি
কানাডীয় কণ্ঠাভিনেত্রী
ফিনীয় বংশোদ্ভূত কানাডীয় ব্যক্তি
আইরিশ বংশোদ্ভূত কানাডীয় ব্যক্তি
মার্কিন মঞ্চ অভিনেত্রী
ইসরায়েল–সুদান সম্পর্ক

ইজরায়েল এবং সুদানের মধ্যে আনুষ্ঠানিকভাবে দ্বিপাক্ষিক সম্পর্ক নেই, কিন্তু ইসরায়েলের আঞ্চলিক সহযোগিতা মন্ত্রী আইয়ুব কারার মতে, তারা গোপন সম্পর্ক বজায় রাখছে।

ইতিহাস 
সুদান আনুষ্ঠানিকভাবে ১৯৪৮ সালের আরব-ইজরায়েলি যুদ্ধ এবং ১৯৬৭ সালে ছয় দিনের যুদ্ধে ইজরায়েলের বিরুদ্ধে যুদ্ধে অংশগ্রহণ করে, যদিও এটি সুয়েজ সংকটে অংশগ্রহণ করেনি। ১৯৫০-এর দশকের প্রথম দিকে, তদকালীন পরাধীন সুদানের সাথে ইজরায়েলের সাথে সক্রিয় বাণিজ্যিক সম্পর্ক ছিল।

সুদান ইওম কিপপুর যুদ্ধে সক্রিয়ভাবে অংশগ্রহণ করেনি, কারণ সুদানের সেনারা অংশগ্রহণ করতে অনেক দেরি করে ফেলেছিল। ইজরায়েল প্রথম ও দ্বিতীয় সুদানীয় গৃহযুদ্ধে সুদানের সরকারের সাথে লড়াই করা খ্রিস্টান মিলিশিয়াদের সমর্থন করে।

২০১৬ সালের জানুয়ারি মাসে সুদানের পররাষ্ট্রমন্ত্রী ইব্রাহিম ঘান্দোর বলেন যুক্তরাষ্ট্রের সরকার অর্থনৈতিক নিষেধাজ্ঞা তুলে নিলে তারা ইসরায়েলের সাথে সম্পর্ক স্বাভাবিক করবে। সুদানের রাষ্ট্রপতি ওমর আল-বশির সৌদি সংবাদপত্র ওকাজকে দেওয়া এক সাক্ষাৎকারে বলেন, "ইজরায়েল যদি সিরিয়া জয় করত, তাহলে সেই মুহূর্তে সেখানে যে ধ্বংসযজ্ঞ চালানো হত, তা এই মুহূর্তের ধ্বংসযজ্ঞের চেয়ে বেশি হত না, এখন পর্যন্ত নিহত দের সংখ্যাকে টেনে নিয়ে বৃদ্ধি করত না এবং এখন যেভাবে তাদের বহিষ্কার করা হচ্ছে সেভাবে বহিষ্কার করা হতো না।"

কোভিড-১৯ -এ আক্রান্ত একজন কূটনীতিবিদকে বাঁচানোর জন্য ইজরায়েল সুদানে চিকিৎসক এবং সরঞ্জাম বিমানযোগে প্রেরণ করে।

২০১৬ সালের সেপ্টেম্বরের শুরুতে জানা যায় যে ইজরায়েল যুক্তরাষ্ট্রের সরকার এবং অন্যান্য পশ্চিমা দেশগুলোর সাথে যোগাযোগ করেছে এবং এর পূর্বের বছর আরব-আফ্রিকার দেশগুলোর সাথে ইরানের মধ্যে সম্পর্ক ছিন্ন হবার পর সুদানের সাথে সম্পর্ক উন্নয়নে পদক্ষেপ নিতে উৎসাহিত করেছে, এগুলো সবই সুদান এবং ইসরায়েলের মধ্যে একটি গোপন জোট নিশ্চিত করে। কারা পরে বিয়ারশেবাতে এক অনুষ্ঠানে জানান যে তিনি সুদানের অনেক কর্মকর্তার সাথে যোগাযোগ বজায় রেখেছেন এবং তিনি অস্বীকার করেননি যে সুদানের একজন কর্মকর্তা সম্প্রতি ইজরায়েল সফরে এসেছেন। ২০২০ সালের ফেব্রুয়ারি মাসে ইজরায়েলি প্রধানমন্ত্রী বেনিয়ামিন নেতানিয়াহু এবং সুদানের সভারেইনটি কাউন্সিলের চেয়ারম্যান আব্দেল ফাত্তাহ আল-বুরহান উগান্ডায় মিলিত হন, যেখানে তারা উভয়েই দুই দেশের মধ্যে সম্পর্ক স্বাভাবিক করতে সম্মত হন। ঐ মাসের শেষের দিকে ইজরায়েলি বিমান সুদানের উপর দিয়ে উড়ে যাওয়ার অনুমতি দেওয়া হয়।

আরও দেখুন 

 ইসরায়েলের বৈদেশিক সম্পর্ক
 সুদানের বৈদেশিক সম্পর্ক
 সুদানে ইহুদিদের ইতিহাস

তথ্যসূত্র 

 
ইসরায়েলের দ্বিপাক্ষিক সম্পর্ক
সুদানের দ্বিপাক্ষিক সম্পর্ক
২০১৫ নদিয়া দাঙ্গা

নদিয়া দাঙ্গা ()  মূলত ২০১৫  সালে  পশ্চিমবঙ্গের নদিয়া জেলার কালিয়াগঞ্জ নামক স্থানে সংঘঠিত ধর্মীয় দাঙ্গা। দাঙ্গায় ৮জন আহত ও ৪ জন ব্যক্তির নিহত হয়েছিল। নিম্নবর্ণের হিন্দু ও মুসলমানের সাথে সংঘটিত হওয়ার জন্য দাঙ্গাটিকে কোন সংবাদ মাধ্যম ও রাজনৈতিক নেতা বিশেষ গুরুত্ব প্রদান করে নাই। দাঙ্গার পরবর্তী সময়েও নদিয়াতে ধার্মিক সংঘাত পরিলক্ষিত হয়েছিল।

পটভূমি 
জামালপুর পূর্বস্থলি থেকে ধর্মরাজ মেলার শোভাযাত্রা  ফিরে আসার পথে জুরানপুরের মজসিদের সামনে পৌছাঁনোর সময় দাঙ্গাটি সংঘটিত হয়েছিল।আক্রমণকারীরা পেট্রোল বোম্ব নিক্ষেপ করেছিল। তথ্যমতে আক্রমণকারীরা অস্ত্র ও বিস্ফোরক পদার্থ সমূহ সংগ্রহ করে পূর্ব পরিকল্পিত ভাবে প্রস্তুত ছিল
।

তথ্যসূত্র

বহিঃসংযোগ

ভারতে ধর্মীয়ভাবে অনুপ্রাণিত সহিংসতা
ভারতে দাঙ্গা ও নাগরিক নৈরাজ্য
ইসলাম ও সহিংসতা
পশ্চিমবঙ্গে ধর্মীয় দাঙ্গা
পশ্চিমবঙ্গে অপরাধ
২০১৫-এর দাঙ্গা
বাঙালি হিন্দু গণহত্যা
কার্ল-হাইন্ৎস রুমেনিগে

কার্ল-হাইন্ৎস "কালে" রুমেনিগে (; জন্ম ২৫শে সেপ্টেম্বর ১৯৫৫) একজন অবসরপ্রাপ্ত জার্মান পেশাদার ফুটবল খেলোয়াড়। তিনি ১৯৭৪ সালে লিপষ্টাট নামক জার্মান ফুটবল ক্লাব থেকে বায়ার্ন মিউনিখ ক্লাবে যোগ দেন। তিনি বায়ার্নের সদস্য হিসেবে একটি আন্তঃমহাদেশীয় শিরোপা (১৯৭৬), দুইটি উয়েফা চ্যাম্পিয়নস লিগ শিরোপা (১৯৭৫ ও ১৯৭৬), দুইটি লিগ শিরোপা (১৯৮০ ও ১৯৮১) এবং দুইটি ঘরোয়া শিরোপা জয়লাভ করেন। জার্মান বুন্ডেসলিগা নামক ক্লাব ফুটবল প্রতিযোগিতাতে তিনি ৩১০টি খেলায় ১৬২টি গোল প্রদান করেন। ১৯৮৪ সালে ইতালির ইন্টার মিলান ক্লাবে যোগ দেন। জার্মানির জাতীয় ফুটবল দলের সদস্য হিসেবে তিনি ১৯৮০ সালের ইউরোপীয় ফুটবল প্রতিযোগিতার শিরোপা জয় করেন এবং ১৯৮২ ও ১৯৮৬ সালের ফিফা ফুটবল বিশ্বকাপ প্রতিযোগিতা দুইটিতেই রানার-আপ (দ্বিতীয় স্থান অধিকারী) জার্মান জাতীয় দলের সদস্য ছিলেন। তিনি ১৯৮০ ও ১৯৮১ সালে দুইবার বালোঁ দর অর্থাৎ বর্ষসেরা ইউরোপীয় ফুটবল খেলোয়াড়ের খেতাব অর্জন করেছিলেন।

রুমেনিগে ১৯৯১ থেকে ২০০২ সাল পর্যন্ত বায়ার্ন মিউনিখ ক্লাবের উপসভাপতি ছিলেন। ২০২০ সাল পর্যন্ত প্রাপ্ত তথ্য অনুযায়ী তিনি বায়ার্ন মিউনিখ ফুটবল ক্লাবের অপত্য ব্যবসা প্রতিষ্ঠান এফসি বায়ার্ন ম্যুনশেন আগে-র নির্বাহী পরিষদের সভাপতি হিসেবে দায়িত্ব পালন করছিলেন। এছাড়া তিনি ইউরোপীয় ক্লাব সংস্থার সভাপতি এবং উয়েফা-র কৌশলগত পরামর্শদাতা সমিতির সদস্য।

তথ্যসূত্র

১৯৫৫-এ জন্ম
জার্মান ফুটবলার
বালোঁ দর বিজয়ী
ইন্টার মিলানের খেলোয়াড়
সেরিয়ে আ-এর খেলোয়াড়
কিকার-টরিয়াগার্কানোনে পুরস্কার বিজয়ী
বুন্দেসলিগার খেলোয়াড়
ফুটবল ক্লাব বায়ার্ন মিউনিখের খেলোয়াড়
সুইজারল্যান্ডে প্রবাসী ফুটবলার
জীবিত ব্যক্তি
নর্ডরাইন-ভেস্টফালেনের ফুটবলার
সুইস সুপার লিগের খেলোয়াড়
উয়েফা চ্যাম্পিয়নস লিগ বিজয়ী খেলোয়াড়
ফিফা ১০০
জার্মানির আন্তর্জাতিক ফুটবলার
১৯৭৮ ফিফা বিশ্বকাপের খেলোয়াড়
১৯৮২ ফিফা বিশ্বকাপের খেলোয়াড়
১৯৮৬ ফিফা বিশ্বকাপের খেলোয়াড়
উয়েফা ইউরোপীয় চ্যাম্পিয়নশিপ বিজয়ী খেলোয়াড়
পুরুষ ফুটবল ফরোয়ার্ড
জার্মান প্রধান নির্বাহী
ইতালিতে প্রবাসী ফুটবলার
সারভেত ফুটবল ক্লাবের খেলোয়াড়